DOI: 10.14457/tu.the.2022.1297
title: การปรับบทบาทของภาครัฐจากผู้ให้บริการ (service provider) มาเป็นผู้ส่งเสริมสนับสนุน (facilitator): กรณีศึกษาศูนย์ทดสอบมาตรฐานฝีมือแรงงานในจังหวัดสมุทรสงคราม

description: การค้นคว้าอิสระเรื่อง “การปรับบทบาทของภาครัฐจากผู้ให้บริการ (Service Provider) มาเป็นผู้ส่งเสริมสนับสนุน (Facilitator) กรณีศึกษา : ศูนย์ทดสอบมาตรฐานฝีมือแรงงานในจังหวัดสมุทรสงคราม มีวัตถุประสงค์ของการค้นคว้าอิสระ เพื่อศึกษาสถานการณ์และประเด็นปัญหาในการดำเนินงานของศูนย์ทดสอบมาตรฐานฝีมือแรงงานในจังหวัดสมุทรสงคราม และเพื่อศึกษาปัจจัยที่มีผลต่อการดำเนินงานของศูนย์ทดสอบมาตรฐานฝีมือแรงงานในจังหวัดสมุทรสงครามจากการค้นคว้าอิสระพบว่าสถานการณ์และประเด็นปัญหาในการดำเนินงานของศูนย์ทดสอบมาตรฐานฝีมือแรงงานในจังหวัดสมุทรสงครามทั้ง 4 แห่ง ได้แก่ ศูนย์ทดสอบมาตรฐานฝีมือแรงงาน วิทยาลัยเทคนิคสมุทรสงคราม, ศูนย์ทดสอบมาตรฐานฝีมือแรงงาน วิทยาลัยสารพัดช่างสมุทรสงคราม, ศูนย์ทดสอบมาตรฐานฝีมือแรงงาน ศูนย์แห่งความเป็นเลิศในการดูแลผู้สูงอายุ มหาวิทยาลัยราชภัฏสวนสุนันทา (สมุทรสงคราม) และศูนย์ทดสอบมาตรฐานฝีมือแรงงานร้านณัฐธยาน์สปา สภาพแวดล้อมภายนอกและภายในที่มีผลต่อการดำเนินงานของศูนย์ทดสอบ ประกอบด้วย 5 ประการ ดังต่อไปนี้ 1) สภาพแวดล้อมและสถานการณ์ด้านแรงงานของจังหวัดสมุทรสงครามที่มีนักท่องเที่ยว และแรงงานในสาขาพนักงานนวดจำนวนมาก ส่งผลต่อการจัดตั้งศูนย์ทดสอบมาตรฐานฝีมือแรงงาน 2) ประกาศกระทรวงแรงงาน เรื่อง กําหนดสาขาอาชีพ ที่อาจเป็นอันตรายต่อสาธารณะ ซึ่งต้องดําเนินการโดยผู้ได้รับหนังสือรับรองความรู้ความสามารถ ได้กำหนดให้ผู้ประกอบอาชีพในสาขาอาชีพช่างไฟฟ้าอิเล็กทรอนิกส์และคอมพิวเตอร์ เฉพาะสาขาช่างไฟฟ้าภายในอาคาร ต้องประกอบอาชีพโดยมีหนังสือรับรองความรู้ความสามารถ ทำให้มีแรงงานต้องการเข้ารับการทดสอบมาตรฐานฝีมือแรงงานในสาขาช่างไฟฟ้าภายในอาคาร ในพื้นที่จังหวัดสมุทรสงครามและใกล้เคียงต้องการเข้ารับการทดสอบมาตรฐานฝีมือแรงงานสาขาช่างไฟฟ้าภายในอาคาร ระดับ 1 ประกาศกระทรวงแรงงานจึงส่งผลต่อการจัดตั้งศูนย์ทดสอบมาตรฐานฝีมือแรงงาน 3) ความคุ้มค่าของต้นทุนในการดำเนินการทดสอบมาตรฐานฝีมือแรงงานในแต่ละครั้ง ไม่สอดคล้องกับประกาศคณะกรรมการส่งเสริมการพัฒนาฝีมือแรงงาน เรื่อง กำหนดอัตราค่าทดสอบมาตรฐานฝีมือแรงงานแห่งชาติ เนื่องจากวัสดุมีใช้ในการทดสอบมาตรฐานฝีมือแรงงานมีการปรับราคาสูงขึ้นอยู่เสมอ ในขณะที่ศูนย์ทดสอบมาตรฐานฝีมือแรงงานสามารถจัดเก็บค่าทดสอบมาตรฐานฝีมือแรงงานได้ในอัตราเท่าเดิม 4) ขาดความต่อเนื่องของบุคลากรที่ทำหน้าที่ประสานงานในการดำเนินงานของศูนย์ทดสอบมาตรฐานฝีมือแรงงาน และความใส่ใจของผู้บริหารของศูนย์ทดสอบมาตรฐานฝีมือแรงงานและสำนักงานพัฒนาฝีมือแรงงานสมุทรสงคราม 5) สำนักงานพัฒนาฝีมือแรงงานผู้มีหน้าที่ผู้ส่งเสริมสนับสนุน (Facilitator) ไม่สามารถประสานงานจัดหาผู้ทดสอบมาตรฐานฝีมือแรงงานให้กับศูนย์ทดสอบมาตรฐานฝีมือแรงงานได้โดยปัจจัยที่มีผลต่อการดำเนินงานของศูนย์ทดสอบมาตรฐานฝีมือแรงงานในจังหวัดสมุทรสงคราม แบ่งออกเป็น 7 ประการ ดังต่อไปนี้ 1) การขาดการประชาสัมพันธ์ในการดำเนินงานของศูนย์ทดสอบมาตรฐานฝีมือแรงงาน 2) ศูนย์ทดสอบมาตรฐานฝีมือแรงงานในจังหวัดสมุทรสงคราม ไม่แสวงหาผลกำไร เนื่องจากเป็นหน่วยงานภาครัฐ จึงไม่สามารถแบกรับต้นทุนได้ หากไม่มีการจัดสรรงบประมาณมาโดยเฉพาะ 3) อัตราค่าทดสอบมาตรฐานฝีมือแรงงานกับสำนักงานพัฒนาฝีมือแรงงานมีราคาที่ต่ำกว่า อัตราค่าทดสอบมาตรฐานฝีมือแรงงานกับศูนย์ทดสอบมาตรฐานฝีมือแรงงานเป็นอย่างมาก 4) สำนักงานพัฒนาฝีมือแรงงานยังคงดำเนินการทดสอบมาตรฐานฝีมือแรงงาน โดยเปิดสาขาให้บริการทดสอบมาตรฐานฝีมือแรงงานอย่างหลากหลาย 5) มีมาตรฐานทางวิชาชีพจากหน่วยงานภาครัฐอื่น ๆ จำนวนมาก ทำให้ประชาชนเลือกใช้บริการกับหน่วยงานอื่น ๆ มากขึ้น 6) หนังสือรับรองว่าเป็นผู้ผ่านการทดสอบมาตรฐานฝีมือแรงงาน สามารถปลอมแปลงได้ง่าย 7) เกิดความยุ่งยากในการใช้หนังสือรับรองว่าเป็นผู้ผ่านการทดสอบมาตรฐานฝีมือแรงงาน ในการไปต่างประเทศ เนื่องจากเอกสารไม่มีการประทับตราครุฑสำหรับแนวทางในการจัดตั้งศูนย์ทดสอบมาตรฐานฝีมือแรงงานให้ประสบความสำเร็จ สามารถแบ่งออกเป็น 3 แนวทางดังต่อไปนี้1) บังคับใช้ประกาศกระทรวงแรงงาน เรื่อง กําหนดสาขาอาชีพ ที่อาจเป็นอันตรายต่อสาธารณะ ซึ่งต้องดําเนินการโดยผู้ได้รับหนังสือรับรองความรู้ความสามารถ ได้กำหนดให้ผู้ประกอบอาชีพในสาขาอาชีพช่างไฟฟ้าอิเล็กทรอนิกส์และคอมพิวเตอร์ เฉพาะสาขาช่างไฟฟ้าภายในอาคาร ต้องประกอบอาชีพโดยมีหนังสือรับรองความรู้ความสามารถ อย่างเคร่งครัด เพื่อส่งเสริมการทำงานอย่างปลอดภัยและส่งเสริมการทดสอบมาตรฐานฝีมือแรงงาน 2) อนุญาตให้ศูนย์ทดสอบมาตรฐานฝีมือแรงงานสามารถจัดเก็บค่าบริการทดสอบฝีมือแรงงานได้ตามความเหมาะสม ร่วมกับการจัดเก็บค่าทดสอบมาตรฐานฝีมือแรงงานตามประกาศคณะกรรมการส่งเสริมการพัฒนาฝีมือแรงงาน เรื่อง กำหนดอัตราค่าทดสอบมาตรฐานฝีมือแรงงานแห่งชาติ เพื่อสร้างรายได้ให้กับผู้ดำเนินการทดสอบมาตรฐานฝีมือแรงงาน และสร้างการแข่งขันในการให้บริการทดสอบมาตรฐานฝีมือแรงงานของศูนย์ทดสอบมาตรฐานฝีมือแรงงาน 3) กรมพัฒนาฝีมือแรงงาน ลดการให้บริการทดสอบมาตรฐานฝีมือแรงงานจากหน่วยงานของตน เพื่อเพิ่มอัตราการเข้าใช้บริการของศูนย์ทดสอบมาตรฐานฝีมือแรงงานให้มากขึ้น รวมถึงเพิ่มจำนวนผู้ทดสอบมาตราฐานฝีมือแรงงานให้เพียงพอต่อความต้องการ